COMUNE DE MONTELEONE

PROVÌNTZIA DE TÀTARI

AVISU PÙBLICU

Si faghet ischire chi sunt abertos sos tèrmines pro sa presentatzione de sas dimandas pro s’atributzione de su

“Bonu ìdricu Emergentziale pro sos utentes de su servìtziu ìdricu integradu”

(Deliberatziones de s’Ente de Guvernu d’Àmbitu de sa Sardigna n. 23 de s’08.07.2020 e a sa detyerminatzione pròpia n. 55 de su 17.07.2020)

Sunt ammìtidos a sa mesura de su bonu emergentziale sos nùcleos familiares titulares de utèntzias deretas o residentes in un’utèntzia indereta chi apartenint a sa tipologia “Usu Domèsticu residente” e chi epant sos rechisidos segundu s’art. 4 de su Regulamentu, e in particulare chi:

* siant residentes in unu de sos comunes gestidos dae Abbanoa SpA;
* epant unu contratu de frunidura de su servìtziu ìdricu integradu;
* epant un’indicadore ISEE currente non superiore a su lìmite de € 15.000,00;
* epant un’indicadore ISEE currente non superiore a su lìmite de 20.000,00 èuros in su casu de nùcleu cun a su nessi 3 fìgios a càrrigu (famìlia numerosa)
* siant in cunditziones particulares de disacatu econòmicu pro more de sa suspensione/redutzione de s’atividade de traballu in atuatzione de sas mesuras de cuntenimentu adotadas pro minimare sa cundidura dae Covid-19, comente dae decraratzione.

In s’ispetzìficu, s’importu de su bonus emergentziale chi tocat a ogni benefitziàriu est paris a € 50,00 pro ognu cumponente de su nùcleu familiare.

Sos utentes in possessu de sos rechisidos ant a dèvere presentare a su Comune de residèntzia sa dimanda, cumpilada segundu su mòdulu allegadu, **intro de su 30 de cabudanni 2020**.

A s’istàntzia de ammissione, presentada pro mèdiu de s’impreu de su mòdulu allegadu, devent èssere allegados A MANERA OBLIGATÒRIA

a) unu documentu de reconnoschimentu de su richiedente in cursu de valididade;

b) una bulleta in ue si riferit de s’utèntzia;

c) còpia de su documentu ISEE CURRENTE in cursu de valididade a sa data de presentatzione de sa dimanda.

Sa presentatzione non fata intro de sos tèrmines in antis narados at fàghere nulla sa rechesta.

Sa modulìstica e su bandu integrale sunt a dispositzione in s’Ufìtziu Servìtzios Sotziales de su Comune de Monteleone e in su situ Internet: [www.comune.monteleoneroccadoria.ss.it](http://www.comune.monteleoneroccadoria.ss.it)

Tradutzione de s’operadora de s’isportellu linguìsticu de Monteleone

Maria Leonarda Correddu